ХӨРӨНГИЙН ҮНЭЛГЭЭ ХИЙХ ТУСГАЙ

ЗӨВШӨӨРӨЛ ШИНЭЭР ХҮСЧ БАЙГАА БОЛОН

СУНГУУЛАХ ХУУЛИЙН ЭТГЭЭДЭД

Хөрөнгийн үнэлгээ хийх тусгай зөвшөөрлийг олгох болон сунгахдаа Аж ахуйн үйл ажиллагааны тусгай зөвшөөрлийн тухай хууль болон Хөрөнгийн үнэлгээний тухай хуулийг баримтлан олгодог болно.

*ТУСГАЙ ЗӨВШӨӨРӨЛ ШИНЭЭР ХҮСЭХЭД АНХААРАХ ЗҮЙЛС:*

Тусгай зөвшөөрөл шинээр хүссэн иргэн нь Аж ахуйн үйл ажиллагааны тусгай зөвшөөрлийн тухай хууль болон Хөрөнгийн үнэлгээний тухай хуульд заасан тавигдах шаардлагыг хангаж, бүрдүүлэх баримт бичгийг бүрэн ирүүлнэ.

**Тавигдах шаардлага:**

1. Инженер, эдийн засаг, бизнес, санхүү, нягтлан бодох бүртгэл, хууль зүйн аль нэг чиглэлээр дээд боловсролтой;

2. Мэргэжлээрээ 5-аас доошгүй жил ажилласан ;

3. Хөрөнгийн үнэлгээ хийх үйл ажиллагаанд 3-аас доошгүй жил оролцсон, хөрөнгийн үнэлгээ хийх үйл ажиллагааны зохих дадлага, туршлагатай;

4. Хөрөнгийн үнэлгээний сургалтад хамрагдан гэрчилгээ авсан байх;

**Бүрдүүлэх материал:**

1. Хөрөнгийн үнэлгээ хийх эрх олгох сонгон шалгаруулалтад оролцож тэнцсэн байх;

2. Тусгай зөвшөөрөл хүссэн өргөдөл;

3. Иргэний үнэмлэхийн хуулбар;

4. Улсын тэмдэгтийн хураамж төлсөн баримт;

*ТУСГАЙ ЗӨВШӨӨРӨЛ СУНГУУЛАХАД АНХААРАХ ЗҮЙЛС:*

**Бүрдүүлэх материал:**

1. Улсын тэмдэгтийн хураамж төлсөн баримт;
2. Тусгай зөвшөөрлийн нотариатаар гэрчлүүлсэн хуулбар;

-----оОо-----